**OBVESTILO KANDIDATOM ZA ČLANA NADZORNEGA SVETA DRUŽBE KOBILARNA LIPICA D.O.O. PO 13. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV**

* **Upravljavec osebnih podatkov:**

Ministrstvo za gospodarstvo, turizem in šport,

Kotnikova 5, 1000 Ljubljana,

tel. št. : 01 400 33 11,

e-pošta: [gp.mgts@gov.si](mailto:gp.mgts@gov.si),

spletna stran: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/o-ministrstvu/>,

ki ga predstavlja minister Matjaž Han, tel.: 01 400 36 21.

* **Odgovorna oseba za obvestilo zunanjim osebam glede obdelave osebnih podatkov:**

Klaudija Redenšek,

Telefon: 01 400 33 42,

Naslov: Ministrstvo za gospodarstvo, turizem in šport, Kotnikova ulica 5, 1000 Ljubljana,

Elektronski naslov: [klaudija.redensek@gov.si](mailto:klaudija.redensek@gov.si).

* **Pooblaščena oseba za varstvo osebnih podatkov:**

Katja Gregorčič Belšak,

Telefon: 01 400 31 44,

Naslov: Ministrstvo za gospodarstvo, turizem in šport, Kotnikova ulica 5, 1000 Ljubljana, s pripisom »za pooblaščeno osebo za varstvo osebnih podatkov«,

Elektronski naslov: [dpo.mgts@gov.si](mailto:dpo.mgts@gov.si).

* **Namen obdelave osebnih podatkov:**

Osebni podatki se obdelujejo z namenom omogočanja izvedbe javnega poziva, to je za namen evidentiranja vseh zainteresiranih kandidatov, za namen izbire najustreznejših kandidatov, za namen preverjanja izpolnjevanja pogojev kandidatov ter za namen predlaganja kandidatov v imenovanje Vladi Republike Slovenije (kot pristojnemu organu), pri čemer bo vladno gradivo, v katerem se bo predlagalo imenovanje kandidatov za člane nadzornega sveta Družbe Kobilarna Lipica, d.o.o., vsebovalo imena kandidatov, njihovo predstavitev ter utemeljitev izbire, ki bo temeljila tudi na v prijavi podanih osebnih podatkih. V zvezi s temi nameni se podatki obdelujejo tudi za namen vodenja statističnih in drugih analitičnih evidenc, pripravo opomnikov in drugih notranjih dopisov ipd. v zvezi z izvedbo javnega poziva.

Evidenca dokumentarnega gradiva se vodi v elektronski obliki v informacijskem sistemu za vodenje dokumentarnega gradiva SPIS-4 (SRC Pisarniški informacijski sistem) in je temeljna evidenca o opravljanju del in nalog organa. V informacijskem sistemu dokumentarnega gradiva se evidentira dokumentarno gradivo, ki ga organ prejme ali nastane pri njegovem delu. Evidenca dokumentarnega gradiva zagotavlja evidentiranje vseh dokumentov, in sicer tako, da se shranjujejo dokumenti, evidenčni podatki dokumenta, podatki, za katere Uredba o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22, 135/22, 77/23 in 24/24) določa, da se dodatno evidentirajo k dokumentarnemu gradivu, ter podatki o tem, kdo in kdaj je izvajal posamezna opravila v zvezi s posameznim dokumentom. V evidenco dokumentarnega gradiva se o zadevi evidentirajo najmanj naslednji evidenčni podatki: številka zadeve; datum začetka zadeve; signirni znak; subjekt zadeve; kratka vsebina zadeve; rok hrambe; morebitne ključne besede; zveza, če obstaja; seznam dokumentov v zadevi; stanje zadeve. Podatki o subjektu ali subjektih zadeve so praviloma osebno ime (oziroma firma pravne osebe ali naziv organa), naslov prebivališča (oziroma sedež) ter morebitni elektronski naslov subjekta, na katerega se zadeva nanaša.

* **Pravna podlaga za obdelavo osebnih podatkov:**

Obdelava osebnih podatkov je potrebna za izpolnitev zakonske obveznosti, ki velja za upravljavca (točka c) prvega odstavka 6. člena Splošne uredbe o varstvu podatkov.

Skladno s 30. členom Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23; v nadaljevanju: ZDU-1) je Ministrstvo za gospodarstvo, turizem in šport pristojno za opravljanje nalog s področja turizma. Ministrstvo za gospodarstvo, turizem in šport, kot ministrstvo pristojno za turizem, obdeluje osebne podatke kandidatov v zvezi z javnim pozivom na podlagi prvega odstavka 51. člena Zakona o Kobilarni Lipica (Uradni list RS, št. 53/24, v nadaljevanju: ZKL-2), skladno s katerim člane nadzornega sveta družbe imenuje Vlada Republike Slovenije na predlog ministra, pristojnega za turizem.

* **Uporabniki ali kategorije uporabnikov osebnih podatkov, če obstajajo:**

Ministrstvo za gospodarstvo, turizem in šport in Vlada Republike Slovenije.

* **Informacije o prenosih osebnih podatkov v tretjo državo ali mednarodno organizacijo:**

Prenosa ne bo.

* **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**

Roki hrambe so za organe državne uprave določeni na podlagi predpisov, ki veljajo za posamezno vrsto gradiva, v konkretni zadevi so roki določeni v skladu z 78. členom Uredbe o upravnem poslovanju in Uredbo o varstvu dokumentarnega in arhivskega gradiva (Uradni list RS, št. 42/17) ter morebitnimi navodili pristojnega arhiva. Trenutno določen rok hrambe vseh dokumentov v zadevi je 5 let. Skladno s četrtim odstavkom 78. člena Uredbe o upravnem poslovanju se končni datum hrambe izračuna ob rešitvi konkretne upravne zadeve.

* **Informacije o obstoju pravic posameznika, da lahko zahteva dostop do osebnih podatkov in popravek ali izbris osebnih podatkov ali omejitev, ali obstoj pravice do ugovora obdelavi in pravice do prenosljivosti podatkov:**

Kandidat za člana nadzornega sveta družbe, ki poda kandidaturo, lahko zahteva dostop do osebnih podatkov, ki se nanašajo nanj, in ko so za to izpolnjeni pogoji skladno z določbami Splošne uredbe o varstvu podatkov, pravico do popravka, ugovora, izbrisa ali omejitve obdelave.

* **Informacija o pravici do preklica privolitve, kadar obdelava temelji na privolitvi: /**
* **Informacije o tem:**

o ali je zagotovitev osebnih podatkov zakonska ali pogodbena obveznost:

Da – skladno s 30. členom ZDU-1 ministrstvo izvršuje naloge na področju turizma ter skladno z 51. členom ZKL-2 vladi (skupščina družbe) predlaga v imenovanje člane nadzornega sveta družbe. Ministrstvo zato skladno z načelom javnosti in dostopnosti izvede javni poziv zainteresiranim kandidatom, ki svoj interes izkažejo s pravilnim odzivom na poziv, tudi tako, da zagotovijo svoje osebne podatke.

o ali mora posameznik zagotoviti osebne podatke ter kakšne so morebitne posledice, če jih ne zagotovi:

V primeru, da ni mogoče preveriti izpolnjevanja pogojev zainteresiranega kandidata, vloga kandidata ne bo vsebinsko obravnavana in kandidat ne bo predlagan v imenovanje Vladi RS.

* **Informacije o obstoju avtomatiziranega sprejemanja odločitev, vključno z oblikovanjem profilov** ter vsaj v takih primerih smiselne informacije o razlogih zanj, kot tudi pomen in predvidene posledice take obdelave za posameznika, na katerega se nanašajo osebni podatki:

Avtomatizirano odločanje in/ali profiliranje se ne izvajata.

* **Informacija o pravici do vložitve pritožbe pri nadzornem organu:**

Pritožbo lahko podate Informacijskemu pooblaščencu (naslov: Dunajska 22, 1000 Ljubljana, e-naslov: [gp.ip@ip-rs.si](mailto:gp.ip@ip-rs.si), telefon: 01 230 97 30, spletna stran: [www.ip-rs.si](http://www.ip-rs.si)).